**Правилник за дейността**

на

**Контролната комисия**

на

**Българска Асоциация на Зъботехниците**

**на РК Сливен**

Чл. 1. Контролната комисия КК на БАЗ Сливен е изборен орган, предвиден от ЗСОМСААМСЗПФ и от Устава на БАЗ.

Чл. 2. КК на БАЗ Сливен осъществява контрол на дейността на УС на БАЗ за законосъобразността и уставосъобразността на взетите от УС на БАЗ решения и тяхното изпълнение.

Чл. 3. Членове на КК на БАЗ Сливен присъстват на заседанията на УС със съвещателен глас.

Чл. 4. Председателят на УС на БАЗ Сливен уведомява КК за датата и часа на заседанията си най - малко една седмица предварително.

Чл. 5. КК на БАЗ Сливенпредставя отчет за дейността си пред Конгреса на БАЗ.

Чл. 6. КК на БАЗ Сливен предлага на делегатите на Конгреса освобождаване или неосвобождаване от отговорност УС на БАЗ и финансово отговорните лица.

Чл. 7. КК на БАЗ Сливен осъществява контрол на финансовата дейност на УС - формиране на бюджета и законово и уставно разходване на средствата.

(1) КК на БАЗ Сливен може да предизвиква ревизия на касата и касовата документация.

(2) Участва в организирането на процедурата по назначаване на финансова ревизия и одит, задължителна преди отчетен Конгрес.

(3) Възлага финансова ревизия за всяка година след приключване на годишните отчети.

Чл. 8. (1) При констатиране на нарушения изготвя доклад с препоръки в двуседмичен срок и го представя на УС на БАЗ Сливен , който се разглежда на първото заседание.

(2) В 30-дневен срок УС на БАЗ Сливен уведомява КК на БАЗ Сливен за взетите мерки и отстраняване на нарушенията.

(3) При несъобразяване с препоръките и при констатиране на нарушения от страна на УС на БАЗ Сливен, КК на БАЗ Сливен писмено уведомява УС за свикване на извънреден Конгрес.

Чл.9. Председателят или член на КК на БАЗ може да присъства на заседанията на постоянните и временните работни комисии.

Чл.10. В своята дейност КК на БАЗ може да привлича външни експерти при решаване на финансови, правни и други въпроси.

Чл. 11. (1) Финансирането на работата на КК на БАЗ става от националния бюджет.

(2) Финансирането на външните експерти става след писмено искане на Председателя на КК на БАЗ до УС на БАЗ.

Чл. 12. (1) КК на БАЗ се състои от Председател зам председател и двама членове.

Чл. 13. Председателят организира и ръководи дейността на КК на БАЗ Сливен.

(1) Определя дневния ред, насрочва заседанията на КК на БАЗ Сливен и ги ръководи.

(2) Уведомява членовете за датата, мястото и проекта за дневен ред на заседанията.

(3) Разпределя постъпилите материали между членовете на КК на БАЗ Сливен за проучване и доклад от тях.

(4) Определя членовете на КК на БАЗ Сливен за участие в заседанията на УС на БАЗ Сливен и при извършване на проверки.

(5) Подписва кореспонденцията на КК на БАЗ Сливен.

Чл. 14. (1) Заседанията на КК на БАЗ Сливен са закрити.

(2) Заседанията са редовни и извънредни.

(3) Редовните заседания се провеждат на всеки три месеца.

(4) Извънредни заседания се провеждат по искане на Председателя или по мотивирано писмено искане от член на КК на БАЗ Сливен .

(5) На заседанията на КК на БАЗ Сливен могат да бъдат изслушвани членове на УС на БАЗ и членове на БАЗ Сливен .

(6) На заседанията на КК на БАЗ Сливен могат да бъдат допускани външни експерти за мнения или писмени становища в помощ на КК на БАЗ.

(7) Заседанията на КК на БАЗ Сливен се провеждат при кворум 2/3 от членовете.

(8) Решенията на КК на БАЗ Сливен се вземат с мнозинство.

(9) При безпричинно отсъствие от заседанията на Комисията на член на КК на БАЗ и по решение на самата Комисия тя може да предложи на Конгреса да замени нередовния член с нов.

(10) Членове на КК на БАЗ Сливен имат право само на положителен или отрицателен вот.

(11) Всяко заседание се протоколира от определен от КК на БАЗ Сливен протоколчик. Протоколът се подписва от всички участвали в заседанието.

(12) Протоколът и материалите се съхраняват в шкаф и достъп до тях има само КК на БАЗ Сливен.

Чл. 15. КК на БАЗ Сливен приема Правилник за своята дейност, който се утвърждава от Националния съвет.

Чл. 16. КК на БАЗ използва офиса на БАЗ Сливен и необходимата материална база за своята дейност.

Чл. 17. Главният секретар на УС получава кореспонденцията на КК на БАЗ Сливен , записва ги във входящ дневник и ги предава неразпечатани.

Чл. 18. След изтичане на мандата на КК на БАЗ Сливен, председателят на КК на БАЗ Сливен предава архива на новоизбраната КК.

Този Правилник е приет на09.12.2019г. на общо събрание на РК на БАЗ Сливен.

Председател на КК:

Калин Манукян

Членове:

1. Веселина Донева
2. Хашим Хашимов